**ELŐTERJESZTÉS KÍSÉRŐLAP**

**E-szám: 46/2018.**

**Tárgy:** **Döntés a Nemzetgazdasági Minisztérium által „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén” címen kiírt pályázaton való részvételről**

**Előterjesztő neve:** Kiszelné Mohos Katalin polgármester

**Előadó neve:** dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő – nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő – nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő – nem megfelelő*

**Nagykovácsi, 2018. április 6.**

**jegyző**

***Az előterjesztés kiküldhető – nem küldhető ki.***

**Nagykovácsi, 2018. április 6.**

**polgármester**

**Tisztelt Képviselő-testület!**

A Nemzetgazdasági Minisztérium pályázatot írt ki „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén” címmel, a pályázati felhívás kódja: PM\_ONKORMUT\_2018. A támogatás maximális intenzitása 95%. A Kiírás értelmében az igényelt támogatás és a 2016 decemberében megjelent (PM\_ONKORMUT\_2016 kódjelű) pályázati Kiírás keretében elnyert támogatás együttes összege nem haladhatja meg a 200.000.000,- forintot.

A pályázat keretében lehetőség nyílik az Erdősétány utcának a Zsíroshegyi út és Mátra utca, valamint a Gerecse utca és a Kút köz közötti szakaszainak burkolat-felújítására, szegélyépítésre, járdajavításra, a csapadékvíz elvezetésére szolgáló létesítmények felújítására, korszerűsítésére, az út tartozékainak és a forgalomtechnikai létesítményeknek a felújítására, korszerűsítésére (korlátok, oszlopok, jelzőtáblák, útburkolati jelek), az úthoz kapcsolódó közterületrendezésére.

Az Erdősétány utca felújítására vonatkozó engedélyezési terv rendelkezésre áll. A kivitelezéshez szakértői költségbecslés készült, amelynek alapján a pályázat során elszámolható összeg bruttó 67.125.215,- forint. Felmerülnek - kötelező jelleggel - további költségek (engedélyek költsége, műszaki ellenőr díja, a nyilvánosság biztosítására vonatkozó költségek, 2.070.100,- forint összegben), így a projekt becsült összköltsége bruttó 69.195.315,- forint. Mivel a PM\_ONKORMUT\_2016 kódszámú pályázatot a Minisztérium 149.707.836,- forinttal támogatta, az igényelhető támogatás összege 50.292.164,- forint. A fennmaradó 18.903.151,- forintot önrészként kell biztosítani.

Döntési lehetőség: A határozat elfogadásához egyszerű szavazattöbbség szükséges.

Nagykovácsi, 2018. április 6.

Kiszelné Mohos Katalin

Polgármester

Mellékletek:

1. Előzetes költségbecslés

**HATÁROZATI JAVASLAT**

**Tárgy: Döntés a Nemzetgazdasági Minisztérium által „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén” címen kiírt pályázaton való részvételről**

Nagykovácsi Nagyközség Önkormányzatának Képviselő-testülete úgy dönt, hogy támogatási kérelmet nyújt be az „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén”címen kiírt, PM\_ONKORMUT\_2018 kódjelű pályázatra, és az ehhez szükséges 18.903.151,- forint összegű önrészt a 2019. évi költségvetés terhére biztosítja. A pályázat az Erdősétány utcának (hrsz. 932/9, 1704, 4419, 2119) a Zsíroshegyi út és Mátra utca, valamint a Gerecse utca és a Kút köz közötti szakaszainak felújítására vonatkozik.

**Határidő**: azonnal

**Felelős:** Polgármester, Jegyző